OpenLLM-France/wikimedia huggingface dataset:
# 41a edició dels Premis Sant Jordi de Cinematografia

La 41a edició dels Premis Sant Jordi de Cinematografia va tenir lloc el 23 d'abril de 1997 als estudis de TVE Catalunya a Sant Cugat del Vallès i fou emesa per La 2 el 25 d'abril següent. Un jurat compost per crítics i periodistes cinematogràfics de Barcelona va decidir mitjançant votació els qui eren els destinataris dels premis Sant Jordi que Ràdio Nacional d'Espanya-Ràdio 4 (RNE) concedeix anualment al cinema espanyol i estranger en els diferents apartats competitius i que en aquesta edició distingien a les pel·lícules estrenades al llarg de l'any 1996. Els premis als millors actors estrangers foren recollits pels seus dobladors, Vicky Peña i Pep Anton Muñoz. L'acte fou presentat per Susanna Griso i Magín Revillo, i va comptar amb la presència del conseller de cultura Joan Maria Pujals i l'alcalde de Sant Cugat del Vallès, Joan Aymerich i Aroca.

## Premis Sant Jordi
### Premis competitius

| Categoria | Premiat | Labor premiada |
| Millor pel·lícula espanyola | Coses que no et vaig dir mai | Pel·lícula |
| Millor actor en pel·lícula espanyola | Luis Cuenca García | La buena vida. |
| Millor actriu en pel·lícula espanyola | Terele Pávez | La Celestina |
| Millor ópera prima | Icíar Bollaín | Hola, ¿estás sola? |
| Millor pel·lícula estrangera | To Vlemma tu Odissea | Pel·lícula |
| Millor actor en pel·lícula estrangera | Steve Buscemi | Fargo Living in Oblivion |
| Millor actriu en pel·lícula estrangera | Brenda Blethyn | Secrets i mentides |

### Premis honorífics

| Categoria | Premiat | Labor premiada |
| Premi a la trajectòria professional | Carles Balagué i Mazón | Per la seva aportació al Méliès Cinemes |
| Premi del jurat | Mostra de Cinema Llatinoamericà de Catalunya | Festival |

## Roses de Sant Jordi

Una vegada més es van lliurar les dues roses de Sant Jordi, premis concedits per votació popular entre els oïdors de Ràdio 4que recompensen a les que el públic considera millors pel·lícules nacional i estrangera.
| Categoria | Premiat |
| Millor pel·lícula espanyola | Tesis |
| Millor pel·lícula estrangera | Seven |

## Referències

* ↑ El Sant Jordi del Cine, La Vanguardia, 23 d'abril de 1997
* ↑ Els Premis Sant Jordi, a TVE Sant Cugat, Diari de Sant Cugat, 25 d'abril de 1997, pàgina 19

## Vegeu també

* XI Premis Goya
* Fotogramas de Plata 1996
* Medalles del Cercle d'Escriptors Cinematogràfics de 1996
* VI Premis de la Unión de Actores
* VI Premis Turia

## Enllaços externs

* Premis Sant Jordi 1997 a IMDB
# Las Lomas (Texas)

Las Lomas és una concentració de població designada pel cens dels Estats Units a l'estat de Texas. Segons el cens del 2000 tenia 2.684 habitants.

## Demografia

Segons el cens del 2000, Las Lomas tenia 2.684 habitants, 629 habitatges, i 598 famílies. La densitat de població era de 1.850,5 habitants/km².
Dels 629 habitatges en un 72,3% hi vivien nens de menys de 18 anys, en un 76,9% hi vivien parelles casades, en un 14,5% dones solteres, i en un 4,8% no eren unitats familiars. En el 4,8% dels habitatges hi vivien persones soles el 3,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,27 i el nombre mitjà de persones que vivien en cada família era de 4,39.
Per edats la població es repartia de la següent manera: un 44,9% tenia menys de 18 anys, un 11,3% entre 18 i 24, un 27,5% entre 25 i 44, un 12,9% de 45 a 60 i un 3,4% 65 anys o més.
L'edat mediana era de 21 anys. Per cada 100 dones de 18 o més anys hi havia 92,4 homes.
La renda mediana per habitatge era de 10.927 $ i la renda mediana per família d'11.000 $. Els homes tenien una renda mediana de 9.833 $ mentre que les dones 9.643 $. La renda per capita de la població era de 3.877 $. Aproximadament el 72,6% de les famílies i el 70,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Las Lomas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Las Lomas». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Ruente

Ruente és un municipi de la Comunitat Autònoma de Cantàbria. Està situat en la zona occidental de la comunitat a 7 km de Cabezón de la Sal i a 52 quilòmetres de la capital, Santander. Es troba encaixat en la vall del Saja.

## Localitats

* Barcenillas, 127 habitants (2006).
* Lamiña, 74 habitants (2006).
* Ruente (Capital), 284 habitants (2006), repartits als barris de Gismana (100 hab.), Monasterio (58 hab.) i Ruente (516 hab.)
* Ucieda, 516 habitants (2006): Barrio de Abajo (170 hab.), Barrio de Arriba (241 hab.), La Cuesta (30 hab.) i Meca (56 hab.), amb 19 hab. en poblament disaeminar.

## Municipis limítrofs

* Nord: Valdáliga, Cabezón de la Sal i Mazcuerras
* Sud: Cabuérniga i Los Tojos
* Est: Cabuérniga.
* Oest: Cieza.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 1.145 | 1.138 | 1.205 | 1.193 | 1.189 | 1.146 | 1.083 | 1.064 | 972 | 996 | 955 | 1.022 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PP | 351 | 44,60% | 3 |
| PSOE | 229 | 29,10% | 2 |
| PRC | 197 | 25,03% | 2 |
Eleccions municipals, 27 de maig de 2007 :
| Partit | Vots | % | Regidors |
| PP | 358 | 46,68% | 5 |
| PSOE | 264 | 34,42% | 3 |
| PRC | 109 | 14,21% | 1 |
# Hydrolaetare dantasi

Hydrolaetare dantasi és una espècie d'amfibi que viu al Brasil i, possiblement també, a Bolívia i el Perú.
Està amenaçada d'extinció per la pèrdua del seu hàbitat natural.

## Referències

* Azevedo-Ramos, C., Caramaschi, U. & Gascon, C. 2004. Hydrolaetare dantasi. Llista Vermella d'Espècies Amenaçades de la UICN 2006. Consulta: 13 d'abril del 2008.
# Eobatàrids

Els eobatàrids (Eobatariidae) són una família de mamífers fòssils de l'ordre dels multituberculats. Se n'han trobat restes del Cretaci inferior d'Europa i Àsia. Aquests herbívors visqueren durant el Mesozoic, conegut col·loquialment com a «edat dels dinosaures». Eren uns dels representants més derivats del subordre informal dels plagiaulàcids.

## Referències

* 1 2 Nao Kusuhashi «Early Cretaceous multituberculate mammals from the Kuwajima Formation (Tetori Group), central Japan». Acta Palaeontologica Polonica, 53, 3, 2008, pàg. 379–390. DOI: 10.4202/app.2008.0302.
* ↑ Nao Kusuhashi; Yaoming Hu; Yuanqing Wang; Takeshi Setoguchi i Hiroshige Marsuoka «New multituberculate mammals from the Lower Cretaceous (Shahai and Fuxin formations), northeastern China». Journal of Vertebrate Paleontology, 30, 5, 2010, pàg. 1501–1514. DOI: 10.1080/02724634.2010.501435.
# Pere IV

Pere IV és el nom dels següents personatges:
* Pere IV d'Alexandria, patriarca d'Alexandria (642-651)
* Pere IV de Barcelona o Pere el Conestable de Portugal (1429-1466), comte de Barcelona
* Pere IV de Ribagorça (1305-1381), comte de Ribagorça i comte d'Empúries
* Pere IV d'Aragó (1319-1387), comte de Barcelona i rei d'Aragó
* Pere IV de Portugal (1798-1834), rei de Portugal i emperador de Brasil
* Pere Quart o Joan Oliver i Sallarès (1899-1986)
# La Solana (Montesquiu)

La Solana és una obra de Montesquiu (Osona) inclosa a l'Inventari del Patrimoni Arquitectònic de Catalunya. És una antiga masoveria habilitada com a casa de colònies.

## Descripció

Antic complex agrari format per la casa o residència, la cabana i unes quadres, elements disposats de forma lineal i orientats amb la façana principal al sud. Aquesta disposició no impedeix l'existència d'una era, que no queda delimitada per cap construcció. La casa, edifici principal, consta de planta, pis i golfes, amb teulada a dues vessants e teula àrab. Actualment ha estat reconvertida en casa de colònies, el que ha fet canviar tota l'estructura interna i els forjats ruïnosos que tenia. Els materials emprats han estat moderns (ferro, etc.).

## Història

Antiga masoveria lligada al terme del castell de Montesquiu. Va ser construïda a mitjans de segle xix, amb funcions d'explotació agrària. Restà abandonada des de mitjans del segle xx, la qual cosa accelerà la seva ruïna, que arribà a ser total a la dècada dels 70. Va ser restaurada entre els anys 1982 i 1985 i compleix les funcions de casa de colònies. La restauració, obra de Jordi Ambròs, respectà la fesomia externa, però hagué d'afectar per complet als forjats, teulada i part dels murs de la casa. Tot i que es conservà l'estructura, s'introduïren elements nous com el formigó, el ferro, i s'arrebossaren tots els murs, excepte els de la cabana.

## Referències

* 1 2 «La Solana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Ricardo Rodríguez Álvarez

Ricardo Rodríguez Álvarez, conegut com a Calo, (Lleó, 12 d'octubre de 1918 - Lleó, 8 de maig de 1980) fou un futbolista espanyol de les dècades de 1940 i 1950.

## Trajectòria

Era germà del també futbolista César Rodríguez Álvarez, però a diferència d'aquest, que jugava com a davanter, Calo jugava a la posició de defensa. L'any 1944 fou fitxat pel FC Barcelona, provinent de la Cultural Leonesa. Romangué al Barça sis temporades, fins al 1950, però mai fou titular indiscutible. En aquests anys guanyà tres lligues i una Copa Llatina com a títols més importants. Jugà al Reial Saragossa entre 1950 i 1953. A continuació jugà dues temporades a la UE Lleida i acabà la seva carrera a la Cultural Leonesa, club amb el qual jugà a primera divisió.

## Palmarès

* Lliga espanyola:
** 1944-45, 1947-48, 1948-49
* Copa Llatina:
** 1948-49
* Copa d'Or Argentina:
** 1945-46
* Copa Eva Duarte:
** 1948-49

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 «Murió Calo, hermano de César». Mundo Deportivo, 09-05-1980. [Consulta: 1r abril 2015].
* ↑ «Fitxa de Calo». Agrupació Barça Jugadors. [Consulta: 1r abril 2015].
* ↑ «Fitxa de Calo». aupazaragoza.com. [Consulta: 1r abril 2015].
* ↑ «Pienso retirarme con César la próxima temporada». Mundo Deportivo, 11-01-1956. [Consulta: 1r abril 2015].

## Enllaços externs

* Perfil a BDFutbol
# Las Lomas

«Las Lomas» té aquests significats:
* Las Lomas (Califòrnia), concentració de població designada pel cens dels Estats Units a l'estat de Califòrnia
* Las Lomas (Texas), concentració de població designada pel cens dels Estats Units a l'estat de Texas
* Ranchitos Las Lomas, concentració de població designada pel cens dels Estats Units a l'estat de Texas
* Las Lomas (Olocau del Rei), masia a Olocau del Rei (els Ports) GEC
# Independent Group

L'Independent Group (IG) va ser un grup d'artistes, esculptors, arquitectes, escriptors i crítics que es van ajuntar al voltant de l'Institute of Contemporary Arts (ICA) de Londres entre 1952 i 1955 amb l'objectiu d'analitzar les aproximacions contemporànies a la cultura. Van introduir la cultura de masses en els debats sobre l'alta cultura, el modernisme reavaluat i van crear tota una estètica al voltant de l'objecte trobat. Són considerats com els precursors del Pop Art al Regne Unit i als Estats Units.

## Referències

* 1 2 Livingstone, M., (1990), Pop Art: A Continuing History, New York: Harry N. Abrams, Inc.
* ↑ Arnason, H., History of Modern Art: Painting, Sculpture, Architecture, New York: Harry N. Abrams, Inc. 1968.
* ↑ Melly, George. Revolt into Style. Pop Arts in Britain, London, A. Lane, 1970.
* ↑ Maderuelo, Javier «La cultura popular en el Independent Group» (paper) (en castellà). Arte y Parte. Arte y parte, SL [Madrid], 110, 01-05-2014, pàg. 10-30. ISSN: M-3085-1996 [Consulta: 2 juny 2014].
# Engyprosopon hawaiiensis

Engyprosopon hawaiiensis és un peix teleosti de la família dels bòtids i de l'ordre dels pleuronectiformes.

## Distribució geogràfica

Es troba a les costes de les Illes Hawaii.

## Referències

* ↑ The Taxonomicon (anglès)
* ↑ FishBase (anglès)
# Pleurodema tucumana

Pleurodema tucumana és una espècie de granota que viu a l'Argentina.

## Referències

* Lavilla, E. & di Tada, I. 2004. Pleurodema tucumana. Llista Vermella d'Espècies Amenaçades de la UICN 2006. Consulta: 17 de gener de 2008.
# La niña de Luzmela

La niña de Luzmela és una pel·lícula melodramàtica espanyola, plena de tòpics i cops d'efecte, dirigida per Ricardo Gascón i Ferré amb un guió basat en la novel·la homònima de Concha Espina i protagonitzada per Modesto Cid i Irene Caba Alba. Fou estrenada als cinemes Fantasio i París de Barcelona el 4 de novembre de 1949.

## Sinopsi

Un ric hisendat que viu a les muntanyes de Cantàbria després d'haver rodat món té una filla secreta que presenta en societat com si fos una òrfena que ha trobat. Passats els anys, i quan està a punt de morir, li confessa la veritat al seu metge i decideix que la nena vagi a viure amb la seva germana Regina amb la condició que la curi fins que sigui major d'edat i pugui heretar els seus bens. Però aquesta és una dona egoista i despietada que farà la vida impossible a la petita.

## Repartiment

* Emilia Baró
* Olga Batalla
* Irene Caba Alba
* Modesto Cid
* Alfonso Estela
* Osvaldo Genazzani
* Antonio Martí
* Laly Monty
* María Rosa Salgado
* Fernando Sancho
* Juana Soler
* José Suárez
* Juan Valero
* Juan Velilla

## Premis

La pel·lícula va aconseguir un premi econòmic de 350.000 ptes, als premis del Sindicat Nacional de l'Espectacle de 1949.

## Bibliografia

* de España, Rafael. Directory of Spanish and Portuguese film-makers and films. Greenwood Press, 1994.

## Referències

* ↑ de España p.109
* ↑ Àngel Comas, La niña de Luzmela a Diccionari de llargmetratges: el cinema a Catalunya durant la Segona República, la guerra civil i el franquisme p.183
* ↑ Fitxa de la pel·lícula al Cervantes Virtual
* ↑ La niña de Luzmela a decine21.com
* ↑ Félix Martialay El cine español durante el franquismo, p. 57-58
# Ricardo Rodríguez de la Vega

Ricardo Rodríguez de la Vega (Ciutat de Mèxic, 14 de febrer de 1942 - Ciutat de Mèxic, 1 de novembre de 1962) va ser un pilot de curses automobilístiques mexicà que va arribar a disputar curses de Fórmula 1.
Ricardo Rodríguez va néixer el 14 de febrer del 1942 a Ciutat de Mèxic, Mèxic i va morir l'1 de novembre del 1962 en un accident a l'Autòdrom Hermanos Rodríguez, Mèxic.
Era germà del també pilot de F1 Pedro Rodríguez.

## A la F1

Va debutar a la setena i penúltima cursa de la temporada 1961 (la dotzena temporada de la història) del campionat del món de la Fórmula 1, disputant el 10 de setembre del 1961 el GP d'Itàlia al circuit de Monza.
Ricardo Rodríguez va participar en un total de sis proves puntuables pel campionat de la F1,disputades en dues temporades consecutives (1961 i 1962) aconseguint com a millor classificació un quart lloc i assolí un total de quatre punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1961 | Scuderia Ferrari | Ferrari | Ferrari | MON | HOL | BEL | FRA | GBR | ALE | ITA Ret | USA | | - | 0 |
| 1962 | Scuderia Ferrari | Ferrari | Ferrari | HOL Ret | MON NVS | BEL 4 | FRA | GBR | ALE 6 | ITA Ret | USA | SUD | 13è | 4 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 6 | 0 | 0 | 0 | 0 | 4 |
# Las Lomas (Califòrnia)

Las Lomas és una concentració de població designada pel cens dels Estats Units a l'estat de Califòrnia. Segons el cens del 2000 tenia 3.078 habitants.

## Demografia

Segons el cens del 2000, Las Lomas tenia 3.078 habitants, 584 habitatges, i 522 famílies. La densitat de població era de 1.042,5 habitants/km².
Dels 584 habitatges en un 57% hi vivien nens de menys de 18 anys, en un 69,2% hi vivien parelles casades, en un 13,2% dones solteres, i en un 10,6% no eren unitats familiars. En el 6,8% dels habitatges hi vivien persones soles el 2,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 5,26 i el nombre mitjà de persones que vivien en cada família era de 5,37.
Per edats la població es repartia de la següent manera: un 35,6% tenia menys de 18 anys, un 12,9% entre 18 i 24, un 31,7% entre 25 i 44, un 14,5% de 45 a 60 i un 5,4% 65 anys o més.
L'edat mediana era de 26 anys. Per cada 100 dones de 18 o més anys hi havia 105,2 homes.
La renda mediana per habitatge era de 48.802 $ i la renda mediana per família de 49.293 $. Els homes tenien una renda mediana de 27.778 $ mentre que les dones 27.813 $. La renda per capita de la població era de 10.689 $. Entorn del 9,8% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Las Lomas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Las Lomas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Sahuní

Els Sahuní van ser una família de nakharark (nobles) d'Armènia que tenien el seu feu hereditari situat a la comarca del Sahuniq, a la Sofene.

## Referències

* ↑ «-Armenian Princely Families-». Arxivat de l'original el 2020-07-31. [Consulta: 4 desembre 2021].
# Engyprosopon filimanus

Engyprosopon filimanus és un peix teleosti de la família dels bòtids i de l'ordre dels pleuronectiformes. Va ser descrit per Charles Tate Regan el 1908.
Pot arribar als 5,8 cm de llargària total. Es troba a les costes occidentals dels oceans Índic i Pacífic.

## Referències

* ↑ The Taxonomicon (anglès)
* ↑ Regan, C. T. «Report on the marine fishes collected by Mr. J. Stanley Gardiner in the Indian Ocean.» (en anglès). The Transactions of the Linnean Society of London. Second Series, Zoology v. 12 (pt 3), 01-05-1908, pàg. 217-255, Pls. 23-32.
* 1 2 FishBase (anglès)
# Pleurodema thaul

Pleurodema thaul és una espècie de granota que viu a l'Argentina i Xile.
Està amenaçada d'extinció per la pèrdua del seu hàbitat natural.

## Referències

* Veloso, A., Núñez, H., Úbeda, C., Lavilla, E. & Blotto, B. 2004. Pleurodema thaul. Llista Vermella d'Espècies Amenaçades de la UICN 2006. Consulta: 17 de gener de 2008.
# Levyna-Na

La levyna-Na és un mineral de la classe dels silicats, que pertany al grup de la cabazita-levyna. Rep el nom per la seva relació amb la levyna dominant amb calci, que va passar a anomenar-se levyna-Ca.

## Característiques

La levyna-Na és un silicat de fórmula química (Na₂,Ca,K₂)[Al₂Si₄O₁₂]·6H₂O. Cristal·litza en el sistema trigonal. La seva duresa a l'escala de Mohs es troba entre 4 i 4,5.
Segons la classificació de Nickel-Strunz, la levyna-Na pertany a «02.GD: Tectosilicats amb H₂O zeolítica; cadenes de 6-enllaços – zeolites tabulars» juntament amb els següents minerals: gmelinita-Ca, gmelinita-K, gmelinita-Na, willhendersonita, cabazita-Ca, cabazita-K, cabazita-Na, cabazita-Sr, cabazita-Mg, levyna-Ca, bellbergita, erionita-Ca, erionita-K, erionita-Na, offretita, wenkita, faujasita-Ca, faujasita-Mg, faujasita-Na, maricopaïta, mordenita, dachiardita-Ca, dachiardita-Na, epistilbita, ferrierita-K, ferrierita-Mg, ferrierita-Na i bikitaïta.

## Formació i jaciments

Va ser descoberta a Chojabaru, a l'Illa d'Iki (Nagasaki, Japó). També ha estat descrita a la pedrera Vitiello, al mont Vesubi (Campània, Itàlia) i a Sunderland Bluff, a Phillip Island (Victòria, Austràlia). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Lévyne-Na» (en anglès). Mindat. [Consulta: 30 març 2020].
# Riu Kura

El riu Kura (georgià: მტკვარი, Mtkvari, 'lent', o derivat de mdimnaré, paraula del dialecte kartali que vol dir 'riu'; àzeri, Kür; àrab, Nahr al-Kurr) és un riu del Caucas que desaigua a la mar Càspia, després de creuar Geòrgia i l'Azerbaidjan. Mtkvari és el nom que rep quan travessa Geòrgia. És el riu més important d'aquest estat. Les seves aigües passen per Tblisi, Mtskhétha i Gori. El seu nom original, Cyrus (Cir) fou d'origen persa (Kurosh, que era el nom nadiu del rei de Pèrsia Cir II el Gran). Durant la dominació russa, es va dir Kura i fou el nom adoptat pels cartògrafs europeus.
Neix a les muntanyes del Caucas a la frontera de Turquia oriental amb Geòrgia, a l'oest de Kars i al sud d'Ardahani, al districte de Poso i a l'antiga regió de Tao (Georgia), i antigament va formar la frontera entre ibers (georgians) i armenis, portant el nom llatí de Cyrus. La seva llargada és de 1.515 km i l'amplada arriba en algun punt als 80 metres. La conca és de 198.300 km².
Els seus afluents principals són el Yori o Gori (antic Cambises) i l'Araxes (Araks o Eraskh). A la desembocadura, forma un delta amb molts braços. Els principals afluents a Geòrgia són, pel sud, l'Alguètia i el Khrami, i pel nord el Liakhvi, el Ksani, l'Aragvi, el Iori i l'Alazani.

## Història

El Kura era riu navegable el 943/944, quan els russos van arribar pel riu i van destruir la ciutat de Bardaa, a uns 160 km de la costa de la mar Càspia. En aquest temps, el riu formava la frontera entre l'Arran i Geòrgia, i entre Arran i Xirvan. La regió fou assolada pels mongols i la vora del riu, fins al riu Iori, convertida en desert el 1265. A la vora del Mtkvari, el 20 d'abril del 1770, els georgians desferen els turcs en una important batalla prop d'Aspindza. Antigament, era navegable fins a Tbilisi, però actualment un gran nombre de centrals elèctriques a la seva vora ho fan impossible.
# (Can't Get My) Head Around You

«(Can't Get My) Head Around You» és el dinovè senzill de la banda californiana The Offspring, el segon de l'àlbum Splinter. Posteriorment fou inclosa en la compilació Greatest Hits (2005).
El videoclip filmat per promocionar el senzill fou dirigit per Joseph Kahn. Va comptar amb la col·laboració de Chris Watts per la supervisió dels efectes visuals i el sistema múlticàmera que controlava les aproximadament 125 càmeres que van utilitzar per filmar el videoclip. Fou el primer videoclip de la banda que mostrava a Atom Willard en la bateria. També fou inclòs en la compilació de videoclips Complete Music Video Collection (2005).

## Referències

* ↑ D'Angelo, Joe. «Offspring Approach Latest Video From Every Possible Angle» (en anglès). MTV, 03-03-2004. Arxivat de l'original el 2017-09-20. [Consulta: 14 febrer 2016].

## Enllaços externs

* (Can't Get My) Head Around You a Discogs (anglès)